b'\n_START_ARTICLE_\nIndinis tamarindas\n_START_SECTION_\nAugalo morfologija\n_START_PARAGRAPH_\nTamarindo medis gali u\xc5\xbeaugti iki 20\xc2\xa0m auk\xc5\xa1\xc4\x8dio ir regionuose, kur n\xc4\x97ra sausojo periodo, yra vis\xc5\xbealis augalas. Mediena yra tamsiai raudona, o jauna mediena\xc2\xa0\xe2\x80\x93 mink\xc5\xa1ta, gelsvos spalvos. Lapas sud\xc4\x97tinis\xc2\xa0\xe2\x80\x93 porinis plunksni\xc5\xa1kas su 10\xe2\x80\x9340 lapeli\xc5\xb3. \xc5\xbdied\xc4\x85 sudaro \xc5\xbeiedynas. Vaisius\xc2\xa0\xe2\x80\x93 ruda ank\xc5\xa1tis, kurioje mink\xc5\xa1ta mas\xc4\x97 su daug kiet\xc5\xb3 s\xc4\x97kl\xc5\xb3\n_START_SECTION_\nVardai\n_START_PARAGRAPH_\nTamarindas \xc4\xafvairiuose kra\xc5\xa1tuose turi labai daug pavadinim\xc5\xb3. Arab\xc5\xb3 kalba\xc2\xa0\xe2\x80\x93 arab. \xd8\xaa\xd9\x85\xd8\xb1 \xd8\xa7\xd9\x84\xd9\x87\xd9\x86\xd8\xaf\xd9\x8a, \xd8\xaa\xd9\x8e\xd9\x85\xd9\x92\xd8\xb1 \xd8\xa7\xd9\x84\xd9\x87\xd9\x90\xd9\x86\xd9\x92\xd8\xaf\xd9\x90\xd9\x8a, \xd8\xb5\xd8\xa8\xd8\xa7\xc2\xa0= Aradeib, Ardeib, Hhawmar (Homer, Hommor), Homr, Humar, Sbar, Tamar El Hindi, Tamar Hindi (Tammer Hendi), Tamr Al-Hindi, Tailande\xc2\xa0\xe2\x80\x93 taj. \xe0\xb8\x82\xe0\xb8\xb2\xe0\xb8\xa1, \xe0\xb8\xa1\xe0\xb8\xb0\xe0\xb8\x82\xe0\xb8\xb2\xe0\xb8\xa1, \xe0\xb9\x80\xe0\xb8\xa1\xe0\xb9\x87\xe0\xb8\x94\xe0\xb8\xa1\xe0\xb8\xb0\xe0\xb8\x82\xe0\xb8\xb2\xe0\xb8\xa1\xc2\xa0= Kham, Ma Kham, Met Ma Kha, Bakham Somkham, Kham, Ma Khaam, Ma Kham, Ma Kham Wan, Mak Kham Peak, Met Ma Kham, Indijoje\xc2\xa0\xe2\x80\x93 hindi \xe0\xa4\x85\xe0\xa4\xa8\xe0\xa4\xac\xe0\xa4\xb2\xe0\xa5\x80, \xe0\xa4\x86\xe0\xa4\xae\xe0\xa4\xb2\xe0\xa5\x80, \xe0\xa4\x88\xe0\xa4\xae\xe0\xa4\xb2\xe0\xa5\x80 \xc2\xa0= Ambl\xc4\xab, \xc4\x80ml\xc4\xab, \xc4\xaaml\xc4\xab (pra-\xc4\x8dat) ir pan.\n_START_SECTION_\nPanaudojimas\n_START_PARAGRAPH_\nTamarindo vaisius yra valgomas bei naudojamas kaip prieskonis azijie\xc4\x8di\xc5\xb3 ir Lotyn\xc5\xb3 Amerikos virtuv\xc4\x97se._NEWLINE_Mediena, d\xc4\x97l savo didelio tankio ir raudonos spalvos, pla\xc4\x8diai naudojama bald\xc5\xb3 gamyboje ir grindims._NEWLINE_Tamarindo vaisiai, lapai ir \xc5\xbeiev\xc4\x97 naudojami medicinoje. I\xc5\xa1 lap\xc5\xb3 pagaminta arbata ma\xc5\xbeina maliarijos kar\xc5\xa1\xc4\x8diavim\xc4\x85. D\xc4\x97l savo gydom\xc5\xb3j\xc5\xb3 savybi\xc5\xb3 tamarindas naudojamas ajurvediniuose mi\xc5\xa1iniuose vir\xc5\xa1kinimo ligoms gydyti._NEWLINE_Tamarindas turi daug nauding\xc5\xb3 med\xc5\xbeiag\xc5\xb3\xc2\xa0\xe2\x80\x93 kalcio, fosforo, gele\xc5\xbeies, tiamino, riboflavino ir niacino. Taip pat turi nema\xc5\xbeai vitamin\xc5\xb3, ypa\xc4\x8d daug vitamino C. \xc5\xa0is vaisius puikiai gali pagerinti vir\xc5\xa1kinimo veikl\xc4\x85._NEWLINE_I\xc5\xa1 tamarind\xc5\xb3 gaminami sirupai, ledai, uogien\xc4\x97s, vynas. Mink\xc5\xa1timas taip pat tinka prieskoni\xc5\xb3 mi\xc5\xa1iniams, tro\xc5\xa1kiniams. Tamarindai valgomi su sultimis, medumi, ledais ar kitais vaisiais (guava, papaja, bananais).'